PATVIRTINTA

 Rokiškio pagrindinės mokyklos

 direktoriaus 2018 m. gegužės 8 d.

 įsakymu Nr. V-13

**ROKIŠKIO PAGRINDINĖS MOKYKLOS MOKYKLINIO AUTOBUSO NAUDOJIMO**

**IR NUOMOJIMO TVARKOS APRAŠAS**

**I. BENDROSIOS NUOSTATOS**

1. Rokiškio pagrindinės mokyklos (toliau – Mokykla) mokyklinio autobuso naudojimo ir nuomojimo tvarkos aprašas (toliau – Aprašas) reglamentuoja mokyklinio autobuso naudojimo ir nuomojimo tvarką.

2. Apraše vartojamos pagrindinės sąvokos:

2.1. **mokyklinis autobusas** – savivaldybei nuosavybės teise priklausanti, mokyklai naudotis ir prireikus, nuomoti perduota autotransporto priemonė;

2.2. **nuomotojas** – Rokiškio pagrindinė mokykla, turinti priskirtą mokyklinį autobusą ir suteikianti to autobuso nuomojimo paslaugą;

2.3. **nuomininkas** – Rokiškio rajono savivaldybės teritorijoje veikianti biudžetinė įstaiga, organizacija, viešoji įstaiga, visuomeninė organizacija besinaudojanti nuomos paslauga;

2.4. **keleivis** – mokinys ar kitas fizinis asmuo;

2.5. **saviraiškos renginiai** – sporto, sveikatos ugdymo, meninės raiškos, turizmo, gamtos, techninės kūrybos, būrelių, studijų, klubų bei kiti neformalieji renginiai, skirti meniniams, kalbiniams, sportiniams, technologiniams, socialiniams, ekonominiams ir kitiems mokinių gebėjimams ugdyti;

2.6. **pažintinė veikla** – viena iš neformaliojo švietimo formų, skirta skatinti vaikų ir jaunimo tautinį, patriotinį ir kultūrinį ugdymą, lankant kultūrinę ir meninę vertę turinčius objektus.

3. Aprašas parengtas vadovaujantis Rokiškio rajono savivaldybės tarybos 2016 m. gruodžio 28 d. sprendimu Nr. TS-2019 ,,Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos patvirtinimo“.

**II. AUTOBUSO NAUDOJIMAS IR NUOMOJIMAS**

4.  Mokyklinis autobusas naudojamas:

4.1. mokinių, gyvenančių Rokiškio rajone, mieste bei regione neatlygintino vežimo į Mokyklą ir į namus organizavimui įgyvendinti, pagal Mokyklos direktoriaus įsakymu patvirtintus maršrutus;

4.2. vežti mokinius, gyvenančius bendrabutyje iš bendrabučio į Mokyklą ir atgal;

4.3. vežti mokinius konsultacijoms į Rokiškio r. savivaldybės pedagoginę psichologinę tarnybą, sveikatos įstaigas;

4.4.vežti mokinius dalyvauti rajoniniuose, regioniniuose ir respublikiniuose mokinių saviraiškos renginiuose (konkursuose, olimpiadose, varžybose ir kt.);

 4.5. vežti mokinius į pažintinės veiklos ir profesinio orientavimo, saviraiškos renginius;

 4.6. vežti mokytojus (darbuotojus) į kvalifikacijos kėlimo renginius, kitas su profesine veikla susijusias išvykas rajone ir respublikoje, kai nereikia vežti mokinių;

5. Mokyklinis autobusas gali būti nuomojamas Rokiškio rajono savivaldybės teritorijoje veikiančioms biudžetinėms, viešosioms įstaigoms, visuomeninėms organizacijoms, kai nereikia vežti Mokyklos mokinių ir/ar mokytojų.

6. Mokinių grupės, mokytojai, švietimo įstaigos turi nuomos pirmenybę prieš kitas įstaigas, pageidaujančias nuomoti Mokyklos autobusą.

**III. NAUDOJIMOSI AUTOBUSU FINANSAVIMAS IR APMOKĖJIMAS UŽ NUOMĄ**

7. Aprašo 4.1-4.6 punktuose nurodytos autobuso naudojimo išlaidos finansuojamos mokyklos biudžete numatytomis lėšomis.

8. Suderinus su mokyklos direktoriumi, transporto priemone gali naudotis ir kitos švietimo įstaigos, kurių savininkė yra Rokiškio rajono savivaldybės, šio aprašo 4.2-4.6 punktuose nurodytoms funkcijoms vykdyti, padengiant tik transporto eksplotacines išlaidas.

9. Rokiškio rajono savivaldybės teritorijoje veikiančios biudžetinės, viešosios įstaigos, visuomeninės organizacijos naudojasi Mokyklos autobusu, padengdamos visas eksplotacines išlaidas, kurios apskaičiuojamos vadovaujantis Rokiškio rajono savivaldybės tarybos nustatytais įkainiais.

10. Nuomininkas pateikia Mokyklos direktoriui prašymą, kuriame nurodo asmenis, atsakingus už kelionę, vykstančių asmenų skaičių, išvykimo laiką ir vietą, pageidaujamą kelionės maršrutą (priedas 1).

 11. Mokyklos direktorius autobuso skyrimą įformina įsakymu, kurio kopija įteikiama vairuotojui. Įsakyme nurodomas atsakingas už kelionę asmuo, keleivių skaičius, išvykimo tikslas, laikas, kelionės maršrutas (maršruto pradžia ir pabaiga - nuomotojo mokykla).

12. Kelionės lapą pildo mokyklinio autobuso vairuotojas.

13. Kelionės lape pasirašo asmuo pasinaudojęs autobusu.

14. Visos lėšos, gautos už autobuso nuomą yra Mokyklos specialiųjų programų lėšos. Jos apskaitomos ir naudojamos Lietuvos Respublikos įstatymų bei norminių teisės aktų nustatyta tvarka.

**III. BAIGIAMOSIOS NUOSTATOS**

15. Už Mokyklos autobuso eksplotavimo kontrolę, bei naudojimą atsakingas Mokyklos direktoriaus pavaduotojas administracijai ir ūkiui.

16. Mokyklos mokyklinio autobuso naudojimo ir nuomojimo tvarkos aprašas skelbiamas Mokyklos interneto svetainėje.

17. Aprašas gali būti keičiamas ir papildomas, pasikeitus teisės aktų reikalavimams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Rokiškio pagrindinės mokyklos

 mokyklinio autobuso naudojimo ir

 nuomojimo tvarkos aprašo

 priedas 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(el. pašto adresas)

Rokiškio pagrindinės mokyklos

Direktoriui

**P R A Š Y M A S**

**DĖL ROKIŠKIO PAGRINDINĖS MOKYKLOS MOKYKLINIO AUTOBUSO NUOMOS**

20.....m. \_\_\_\_\_\_\_\_\_\_\_\_\_\_d.

Rokiškis

 Prašome \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_išnuomoti Jūsų mokyklos mokyklinį autobusą

 (data)

vykimui maršrutu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kelionės tikslas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Vyks \_\_\_\_\_\_\_\_\_\_\_\_\_\_\_\_\_\_\_asmenų.

 Už kelionę atsakingas asmuo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos, vardas, pavardė)

Išvykstame iš Rokiškio\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodyti laiką)

Grįžtame į Rokiškį\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (nurodyti laiką)